|  |  |  |  |
| --- | --- | --- | --- |
| RECC |  |  GEF-newlogo-short.jpg | UNDP_Logo_Small.jpg |

**არაკომერციული ორგანიზაცია „კავკასიის რეგიონული გარემოსდაცვითი ცენტრი“ აცხადებს ტენდერს წალკის მუნიციპალიტეტში, ბარეთის ტბის მიმდებარე ტერიტორიაზე ფრინველებზე დასაკვირვებელი კოშკის მშენებლობაზე**

**განცხადების შემოტანის ბოლო ვადა: 20 ივლისი , 2020**

ტენდერი ცხადდება გლობალური გარემოსდაცვითი ფონდის (GEF) მცირე გრანტების პროგრამის მიერ დაფინანსებული პროექტის **„სათემო კონსერვაციული აქტივობების მხარდაჭერა ბიომრავალფეროვნების ცხელი წერტილების დასაცავად და დაშორებული, მოწყვლადი თემების გასაძლიერებლად - სათემო კონსერვაცია ადგილობრივი თემების გაძლიერებისათვის“** ( GEO/SGP/OP6/Y4/STAR/CD/19/03) ფარგლებში. პროექტის მიზანს წარმოადგენს ადგილობრივი თემის გასაძლიერებლად მოსახლეობის (ახალგაზრდები/ქალები) ცნობიერების ამაღლება ბუნებრივი რესურსების მდგრადი მართვის საკითხებში და ბუნებაზე დაფუძნებული ტურიზმის განვითარების მიმართულებით.

საპროექტო დოკუმენტაცია უნდა მოიცავდეს შემდეგ პროექტს შესაბამისი ხარჯთაღრიცხვითი (დღგ-ს გარეშე) დოკუმენტაციით:

ფრინველებზე დაკვირვების ადგილის მოწყობა რომელიც მოიცავს ა) 25 კვმ ან მეტი ფართობის მყარ, ბეტონის ან ქვის, პლატფორმას, ბ) დაკვირვების ასაწყობ-დასაშლელ კოშკურას,

**პროექტების მომზადების აუცილებელი პირობები:**

* საჭირო მასალების/ტექნოლოგიების, ტრანსპორტირებისა და სამშენებლო-სამონტაჟო სამუშაოების დეტალური კალკულაცია (**ბიუჯეტი დღგ-ს გარეშე);**
* ტენდერში მონაწილის პასუხისმგებლობაა წარმოდგენილი სატენდერო ფასი შეესაბამებოდეს საქართველოში მოქმედი სამშენებლო რესურსების ფასებს (2019 წლის III კვარტალის მიხედვით);
* პროექტის მთლიანი ბიუჯეტის ზედა ზღვარი შეადგენს 19,500.ლარს;
* ტენდერში მონაწილეობის მსურველებმა უნდა ისარგებლონ წინამდებარე განცხადებაზე მიმაგრებული სანიმუშო პროექტით (დანართი 1 და 2) და წარმოადგინონ ასაწყობ-დასაშლელი კონსტრუქციის შემოთავაზებები ნახაზებთან შესაბამისობაში, უსაფრთხოებისა და ფრინველებზე დაკვირვების ასპექტების გათვალისწინებით;
* სამუშაოს დაწყებამდე წარმოდგენილი ნაგებობის სამშენებლო ნებართვას უზრუნველყოფს დამკვეთი;
* სამუშაო შესრულების ვადა (ხელშეკრულების გაფორმებიდან) არ უნდა აღემატებოდეს **ორ (2) კალენდარულ თვეს.**

დაინტერესებულ კომპანიებს ექნებათ შესაძლებლობა გაეცნონ მოწყობის ადგილს წინასწარი შეტყობინების საფუძველზე.

**ტენდერში მონაწილეობით დაინტერესებულმა იურიდიულმა პირებმა უნდა წარმოადგინონ შემდეგი დოკუმენტაცია:**

* **შემოთავაზება**, რომელიც უნდა მოიცავდეს შემდეგ ინფორმაციას: პროექტის დასახელება[[1]](#footnote-1);
* ფასების ცხრილი/ხარჯთაღრიცხვა თანდართული ცხრილის მიხედვით (დანართი 3); ფასები წარმოდგენილი უნდა იყოს ლარში, დღგ–ს გარეშე;
* რეკვიზიტები: კომპანიის იურიდიული ფორმა და დასახელება; იურიდიული ანდა ფაქტიური მისამართი; ტელეფონის ნომერი; ელ-ფოსტის მისამართი; საკონტაქტო პირი;
* ბოლო 3 წლის განმავლობაში განხორციელებული შესაბამისი პროექტების ჩამონათვალი. (უპირატესობა მიენიჭება მსგავსი პროექტების განხორციელების გამოცდილების მქონე კომპანიებს. ასევე კომპანიებს, რომლებსაც აქვთ სხვადასხვა დონორების მიერ დაფინანსებული პროექტების განხორციელების გამოცდილება. ტენდერში მონაწილეს უნდა გააჩნდეს საინჟინრო-საპროექტო სფეროში არანაკლებ 3 წლის სამუშაო გამოცდილება)

**ნიმუში და ხარჯთაღრიცხვა**

წინამდებარე სატენდერო შეთავაზებას თან ერთვის ფრინველებზე დაკვირვების კოშკურას სანიმუშო ნახაზი (დანართი 1 და 2) და სახარჯთაღრიცხვო ღირებულების სანიმუშო ცხრილი (დანართი 3).

**ტენდერში გამარჯვებულმა იურიდიულმა პირებმა** დამკვეთს ხელშეკრულების გაფორმებამდე უნდა წარუდგინოს და მასთან შეათანხმოს ასაწყობ-დასაშლელი კონსტრუქციის ტექნიკური ნახაზი სამშენებლო მასალების მახასიათებლების და დაშლას-აწყობის ტექნიკური პარამეტრების მითითებით.

**საპროექტო განაცხადის წარდგენის ბოლო ვადაა 20 ივლისი, 2020.**

* ტენდერში მონაწილეობის მსურველებმა **შემოთავაზება** უნდა წარმოადგინონ შემდეგ მისამართზე: ქ. თბილისი, ბადრი შოშიტაიშვილის ქუჩა #13, “კავკასიის რეგიონული გარემოსდაცვითი ცენტრი“-ს ოფისი.
* ან გამოაგზავნონ შემდეგ ელექტრონულ მისამართზე: keti.esakia@rec-caucasus.org;
* დამატებითი ინფორმაციისათვის დაგვიკავშირდით:
* მობ: +995 5 77 99 22 43
* საკონტაქტო პირი: ქეთი ესაკია
1. „ბარეთის ტბასთან ფრინველებზე დაკვირვების კოშკურის მოწყობა“ [↑](#footnote-ref-1)